En anden myte med Frej som hovedperson findes i digtet [[Skirnismál|Skirners færd]]. Det omhandler Frejs forelskelse i jættekvinden Gerd og Skirners færd til [[Jotunheim]] for at overtale hende til at gifte sig med Frej. Brylluppet mellem dem kan ifølge den norske religionshistoriker [[Gro Steinsland]] muligvis fortolkes som foreningen mellem himmelguden og den frugtbare jord<ref>Steinsland (2005) s. 156</ref> Før hun bliver hans hustru, må han bortgive sit sværd, der kan kæmpe af sig selv, hvis ham der bærer det, er klog nok. Uden dette sværd besejrede han jætten [[Beli]] med et gevir, men ved [[Ragnarok]] vil han mangle sværdet, og derfor være en af de første der falder i kamp med [[ildjætte]]n [[Surt]].
Religion